கேட்ஸ்?
கேட்ஸ் இவ்வளவு லேட்டா இங்கே என்ன செய்துட்டு இருக்க?
மன்னிச்சிடுங்க, திரு. டர்ஸ்ட். ஷபீரோவுக்கு மீதம் உள்ள மோல்டுகள் எல்லாம் காலையில வேண்டுமாம்.
ஆம். சரி, நல்லது.
எனவே இது மிஸ் மார்கன்ஸ்டர்ன், என் மகனின் காதலி.
த பிரௌனீ பத்திரிக்கையில இவங்க என் பிசினஸைப் பத்தி எழுதறாங்க,
அதுதான் அவங்களுடைய உயர்நிலைப் பள்ளி பத்திரிக்கை.
சரி. நான் பேச வேண்டாம் என்கிற வரை சரி.
இது ஒரு பேட்டி இல்லைன்னு, அந்த அவனுக்குத் தெரியும்.
இது பேட்டி இல்லைன்னு அவன் சந்தேகப்பட்டிருப்பான்.
ஆனால் எதுவும் சொல்ல மாட்டானே.
ஏன்னு உனக்குத் தெரியுமா?
ஏன்?
ஏன்னா, அவனுக்கு வேலை போயிடும்னு பயம்.
எனக்குத் தெரியும்.
நான் இனியும் பொய் சொல்ல விரும்பல.
நான் ஆலனிடம் பொய் சொல்ல விரும்பல.
நாம சொல்லத் தயாரா இருக்கும்போது சொல்லுவோம்.
நான் சொல்றதக் கேளு, நீ ஒரு இளவரசியைப் போல வாழப் போற.
எனக்குன்னு தனியா ஒரு ஸ்டூடியோ வச்சுப்பேன்
அதுல எழுத, உனக்குன்னு தனியா ஒரு அறை தரேன்,
அப்போ நாம சுதந்திரமா இருக்கலாம்.
ஹால்...
நான் கர்ப்பமாகியிருக்கேன்.
த சில்வர் டாலர்
காணவில்லை யூனெட்டா " கிளியோ" ஜான்சன்
உண்மையான கனவுப் புத்தகம்
நீலப் பறவை ஜாஸ் பார்
தி ஆஃப்ரோ
த ஸ்டார்
நிறம்
லாரா லிப்மனின் புத்தகத்தை அடிப்படையாக கொண்டது
என்னை சந்திச்சதுக்கு நன்றி.
இவ்வளவு தூரம் இங்கே வரவழைச்சதுக்கு மன்னிக்கணும்.
என் கார், தகராறு செய்தது.
உங்களுக்கு என்ன கொண்டு வரலாம், சார்?
வெறும் காபி போதும், பிளீஸ்.
காபி.
எனவே, என்ன காரணத்துக்காக இந்த சந்திப்புன்னு தெரிஞ்சுக்கலாமா?
நீ வீட்டைவிட்டு போனதிலிருந்து செத் இயல்பாகவே இல்லை.
தெரியும்.
என்னை மன்னிச்சிடுங்க.
அவன் அதைப் பத்தி பேச விரும்பல, ஆனால் ஒரு வழியா, நேத்து இரவு அதைப் பத்தி பேசினான்.
என்ன சொன்னான்?
நீ தங்குற இடத்துல அவன் பாதுகாப்பா உணரலைன்னு சொன்னான்.
அப்படியா.
புரியுது.
பாதுகாப்பா உணரல.
இந்தா.
அது என்னது?
விவாகரத்துக்கான ஆவணங்கள்.
- என்னை உதறிவிட்டு போனதால... - சரி.
...விவாகரத்துக்கு விண்ணப்பிக்க சொல்றாங்க.
இந்தாங்க, சார்.
நன்றி.
எனக்கு ஜீவனாம்சம் கிடைக்குமா?
- என்ன? - என்ன?
நான் உங்கிட்ட நம்ம திருமணம் முடிஞ்சு போச்சுன்னு சொல்றேன்
ஆனாலும் நீ கேட்குற முதல் கேள்வி இதுதானா?
- நீங்க இதுவரை எனக்கு எதுவும் கொடுத்ததில்லை. - அதுதான், உனக்கு இந்த
புதிய, அட்டகாசமான வேலை இருக்கே, த ஸ்டார் பத்திரிக்கையில.
அவங்க எனக்கு அங்கே என்ன சம்பளம் தர்றாங்கன்னு தெரியும்தானே.
- எனக்குத் தெரியாது. - என்ன, நான் இப்போ ஒரு வக்கீலை பார்க்கணுமா,
இல்ல, உங்க முன்னாடி நான் மண்டி போட்டு கெஞ்சணுமா?
நீதானே அப்படி தேர்வு செய்த.
நீதான் இதை விரும்பின.
உனக்கு அது நினைவு இருக்கா?
- நீ வீட்டைவிட்டு வெளியே போன... - ஒரு நிமிஷம்.
- உங்களுக்கு யாரோ கிடைச்சுட்டாங்க, இல்லையா? - ...நீதான் வேண்டாம்னு போன...
- நீங்க யாரையோ டேட் செய்யறீங்க. - ஆமாம், அப்படித்தான்.
ஆமாம், செய்தேன்.
அவளுக்கு என்ன வயசு?
- அதைப் பத்தி என்ன கவலை, மேடி? - பாருங்க. எனக்கு சிரிப்புதான் வருது.
- இது என்னது, மேடி? - அவளுக்கு எவ்வளவு வயசாகுது? எவ்வளவு சின்ன...
அவளுக்கு செப்டம்பரில் 25 வயதாகுது.
சபாஷ்.
- இல்லை, சந்தோஷம்தான். நிஜமா சந்தோஷம். - மேடி, கொஞ்சம் நிறுத்தறயா?
- அவள் கோஷர் எல்லாம் கடைப்பிடிக்கிறாளா? - அதெல்லாம் இப்போ எதுக்...
- கண்டிப்பா கடைப்பிடிக்கிறா. நிச்சயமா... - கண்டிப்பா அதெல்லாம் கவனிப்பாள்.
- அது ரொம்ப அற்புதம். - நீங்க உற்சாகமா இருக்கீங்களா, ஹம்?
- ஒருவழியா. - ஒருவேள இப்போ நமக்கு விவாகரத்து ஆனால்,
நான், ஒருவழியா உங்களுடைய அனுமதி இல்லாம என் காரை விற்க முடியும்.
விற்க முடியும்னு யூகிக்கறேன்.
இருந்தாலும் உங்க உதவி தேவைப்படும்.
- நான் சொன்னது கேட்டதா? உங்க உதவி தேவை. - ஆம், நீ சொல்வது கேட்டது.
எனக்குப் புரியுது.
வக்கீலுக்கான கட்டணத்தை நான் கொடுக்கறேன்.
- உனக்கு நியாயம் செய்யறேன். - மிக்க நன்றி.
ஆனால் நம்ம மகனை உன்னுடன் இருக்கச் சொல்லி கட்டாயப்படுத்துவதை நீ நிறுத்தணும்.
- நீ அதை எனக்கு சத்தியம் செய்றயா? - நான் அவனை கட்டாயப்படுத்தலையே.
- அவன் என் மகன், நான் அவனுடன்... - அவனுடைய படிப்பு மோசமாகிட்டு இருக்கு.
இப்போ அவன் வாழ்க்கையில நல்ல திடமான உதாரணமா இருக்கிறவங்களை பார்க்கணும்.
அவன் இப்போது தந்தையுடன் இருப்பது அவசியம்.
நானும் திடமாதான் இருக்கேன்.
உங்கள் கட்டுரையில் நான் படித்தது,
டெஸ்ஸி குட்டி, கடைசியா விரும்பிக் கேட்டது ஒரு கடல்குதிரையை என்று.
டிரூயிட் ஹில் பார்க் சேவைகள்
அவள் ஒரு அற்புதத்தைத் தேடித்தான் அந்தக் கடையினுள் போயிருக்கிறாள்,
ஆனால் அதற்காக தண்டிக்கப்பட்டாள்.
இன்னும் அதிகமாக விரும்பதற்காக நான் தண்டிக்கப்பட்டதைப் போல.
நீயும் அப்படி தண்டிக்கப் படுவாய்.
எமர்ஜென்சி அணைப்பு
ஹே, மேடி. நீ கோஸ்காவுல நிறுத்தினாயா?
ஆமாம், நிறுத்தினேன், லூ.
நீ முதல் தரம்தான் போ, மேடி.
- என்ன ஒரு அழகு. - இதோ தொடங்கிவிட்டது.
புதுசா ஏதாவது கதை சொல்லு.
அன்புள்ள மிஸ் ஹெல்ப்லைன்,
நான் 86-வது அவென்யூவின் வடக்குப் புறத்துல உள்ள எலித் தொல்லையைப் புகார் செய்ய விரும்புறேன்.
அவை அருவருப்பாக உள்ளன
மேலும் நகரம் அந்த பிரச்சினையைப் பத்தி எந்த நடவடிக்கையையும் எடுக்கப் போவதில்லை.
- அந்த இடத்தில் உள்ள அனைவரும்... - அன்புள்ள உணர்ச்சிவசமானவரே,
நான் அதை உடனே கவனித்து, சம்பந்தப்பட்ட நகர அதிகாரிகளிடம் உங்கள் நிலையை சொல்லியிருக்கிறேன்.
இந்த குளிர்காலம் போன உடனே, அதைப் பற்றி ஒரு முழு விசாரணையை நடத்தி, பாதுகாப்பான,
தரமான விஷக்கொல்லியும் வைக்கப்படும் என என்னிடம் உறுதி கூறியுள்ளார்கள்.
மிகச் சரியானதாக ஆக்கு!
என்ன நடக்குது?
டிரூயிட் ஹில் பார்க்ல ஏதோ விளக்குகள் வேலை செய்யலைன்னு
நீ பொதுநல பாதுகாப்புத் துறையை கூப்பிட்டதாக திரு. ஹீத் சொல்கிறாரே?
ஆமாம், திரு. ஹீத் வெளியிட விரும்பாத கடிதம் ஒன்று வந்தது,
அதனால நான் அவங்களை கூப்பிட்டு பேசினேன்.
யாரோ சிலர் அந்த வழியாகப் போகும் போது, அவை வேலை செய்யாததை கவனிச்சிருக்காங்க. என்ன ஆனது?
பார்க் ஊழியர்கள் அங்கே போய் அந்த விளக்குகளை சரிசெய்ய போனப்போ, சடலத்தைப் பார்த்திருக்காங்க.
ஒரு கருப்பினப் பெண்.
அடக் கடவுளே.
அதைப் பத்தி என்னிடம் பேச விரும்பினாங்களா?
அதுக்கு அவசியமே இல்லை.
நான் அவர்களிடம் ஒரு கடிதத்தைத் தருகிறேன். அவர்களுக்கு அது போதும்.
இருக்கட்டும், திரு. மார்ஷல் என்ன சொல்வார்?
வேண்டாம்.
நான் அவங்களுக்கு ஒரு கடிதம் தரேன், அதோடு எல்லாம் முடிஞ்சுடும்.
அந்தப் பெண் யாருன்னு அவங்களால கண்டுபிடிக்க முடிந்ததா?
அந்த சடலம் மிகவும் மோசமான நிலையில இருந்ததாம்.
அவங்களை கிளியோ ஜான்சன் என்று அடையாளம் கண்டிருக்காங்க.
கிளியோ ஜான்சனா?
அவங்களப் பத்தி தி ஆஃப்ரோ பத்திரிக்கையில படிச்சேன். ஸ்டெஃபான் ஸ்வாட்ஸ்கீயை பார்க்குல கைது
செய்த அதே இரவு அவங்கதான் காணாமப் போனவங்க.
மன்னிக்கணும். நான் அதை போட்டிருக்கக் கூடும்.
நான், எனக்கு அதிக இடமில்லை.
நிஜமாவா?
உனக்கு ஞாபகம் உள்ள ஏதேனும் உள்லதா?
பில் ஸ்மித்திடமிருந்து, ஒரு சின்னக் குறிப்பு மட்டும்.
பில் ஸ்மித்தா?
- ஜீஸ். - என்ன?
சரி, அது பொய்யான பெயர்.
மிக்கி மவுஸாகவே இருந்துவிட்டுப் போகலாம்.
பாரு, உனக்குக் கிடைச்சாலும் அதை உன் பக்கமாகவே திருத்திக்கொள்.
மார்ஷல் இதனுடன் எந்த சம்பந்தமும் வச்சுக்க விரும்பவில்லை.
உனக்கும் அது தெரியும், தி ஆஃப்ரோ பத்திரிக்கைகாரங்களே அதை கவனிக்கட்டும்.
நிச்சயமா.
எனவே, இந்த வேலைக்காக தான் மிக ஆவலா காத்துட்டு இருந்தேனா?
உங்க பேகல் டெலிவரி வேலையே இன்னும் நல்லாயிருக்கும் போலயிருக்கே?
எட்னா...
உங்ககிட்ட ஆலோசனை கேட்கலாமான்னு யோசிச்சேன்.
முதல் தவறு.
- அது என்னது? - அனுமதி கேட்கவே கூடாது.
- மன்னிக்கணும், நான் வந்து... எனக்குத்... - இரண்டாவது தவறு.
- என்னது? - மன்னிப்பு கேட்கவே கூடாது.
எனக்கு தார்மீக குழப்பம் இருக்கு, அதைப் பத்தி இப்பவே உங்ககிட்ட பேச விரும்புறேன்.
மூன்றாவது அடி.
என்ன?
எப்போதும் எதிராளிகளை கவனி.
நானே இங்கே இந்த சின்ன அறையில உட்கார்ந்து அந்த முட்டாள்களிடமிருந்து தப்பிக்க பார்க்கிறேன்
அப்படி செய்தாதான், என் வேலையை அமைதியா செய்து முடிக்க ஐந்து நிமிடங்கள் கிடைக்கும்.
அப்படி இருக்கிறபோது, என்னைப் பார்த்தால்
உனக்கு ஆலோசனை சொல்ற நிலையில இருப்பது போலவா இப்போ இருக்கேன்?
ஸ்டெஃபான்?
மேடி.
நீங்க வரமாட்டீங்களான்னு பார்த்துட்டு இருந்தேன்.
ஆனால் உங்களுக்குத்தான் உங்க கதை எற்கனவே கிடைச்சுடுச்சே.
நீ அதுக்காகத்தான் எனக்குக் கடிதம் அனுப்பினாயா?
ஏ டவர்
உன்னை நான் திரும்பவும் வந்து பார்க்க வைக்கலாம் என்றா?
என்ன கடிதம்?
சரி.
நாம முதலிலிருந்து ஆரம்பிக்கலாம்.
நீ ஏன் அந்த கருப்பினப் பெண்ணை கொன்ன?
இன்னைக்கு அவளைப் பத்தி எங்கிட்ட விசாரணை செய்ய ஆரம்பிக்கும் வரை,
இந்த பெண்ணை பத்திநான் கேட்டது கூட கிடையாது.
நான் உங்ககூட தானே இருந்தேன் மேடி, நினைவிருக்கா?
உங்களைத் தவிர அது யாருக்கும் தெரியாது.
அவள் காணாமல் போன அதே இரவு,
உன்னைப் பிடிச்ச அந்த பார்க்கிலேயே,
எனக்கு பில் ஸ்மித்திடமிருந்து கடிதம் வந்தது.
நீ எதுக்கு அந்தக் கடிதத்தை எனக்கு அனுப்பின?
நான் ஒரு மெயிலை அனுப்பினால்,
அதில் அனுப்பும் முகவரியில், பால்டிமோர் சீர்திருத்த மையம்னு போட்டிருக்கும்.
வெளியில் உள்ள யார் மூலமாவதும் நீ எனக்கு அதை அனுப்பியிருக்கலாமே.
ஒரு கூட்டாளி.
எதுக்கு அனுப்பணும்? நான் செய்திருந்தாலும், அவங்க அவளை கண்டுபிடிக்குணும்னு ஏன் நினைக்கணும்?
என்னை மீண்டும் இதுல ஈடுபடுத்ததான்.
இல்லை.
நான் அதைச் செய்யலை.
ஆனால் ஒவ்வொரு முறை அந்த ஏரியில யாராவது இறக்கும்போதும்,
அது எப்படியோ உங்களுடன் தொடர்புடையதாகதான் இருக்கிறது.
அந்த இரு கொலைகளிலும், இருக்கும் ஒற்றுமை, நான் அல்ல, மேடி.
அது நீங்கதான்.
ஏரியில் உள்ள பெண்.
தண்ணீரிலேயே கிடந்தால் அப்படி ஆகும்.
அவளுடைய தாயார், அவளை அந்தக் கோலத்தில் கண்டிருக்க வேண்டுமா?
அப்படித்தான்.
அவங்கதான் அவளை அடையாளம் கண்டாங்க.
இதுக்கும் டர்ஸ்ட் கேஸுக்கும் ஒத்துமைகள் ஏதாவது இருக்கா?
அதிகமா இல்லை, இருவருமே தண்ணீர்ல இருந்தாங்க என்பதைத் தவிர வேறில்லை.
ஆனால் அவள் கொலை செய்யப்படிருந்தாளா?
அவள் இருக்கும் நிலையில், அதைச் சொல்வது மிகவும் கடினம்.
மண்டை ஓட்டையில் காயம் இல்லை, கழுத்தை நெரிச்சு கொன்னது போலவும் இல்லை.
என்னைப் பொறுத்த வரை, அவங்க நீச்சலுக்குப் போனபோது, குளிரில் உறைஞ்சு போயிருக்கலாம்.
குளிர் காலத்திற்கு நடுவில், அந்த ஃபௌண்டனுக்கு மேலா?
இந்த பக்கமா வாங்க, மிஸ் மார்கன்ஸ்டர்ன்
- மிக்க நன்றி. - ஆம்.
டியூக் விசாரணையின் டிரான்ஸ்கிரிப்ட்டை எனக்கு கொண்டு வா.
சரிதான். சரி, நான் உனக்கு சொல்கிறேன்.
நான் உனக்குத் தகவல் சொல்கிறேன்.
ஹை, மிஸ் மர்ஃபி.
நான் மேடி மார்கன்ஸ்டர்ன். நான் த ஸ்டாரில் கட்டுரை எழுதறேன்.
எனவே கோரா சொன்னாங்க, ஆனால் உங்க துணை தலையங்கத்தை நான் பார்க்கவேயில்லை.
நான் ஹெல்ப்லைன் காலத்தை எழுதறேன்.
எனவே, உலகத்துக்கு என்னை மிஸ் ஹெல்ப்லைன்னு தான் தெரியும்.
உங்களுக்கு என்ன உதவி செய்யலாம், மிஸ் ஹெல்ப்லைன்?
சரி, நீங்கதான் கிளியோ ஜான்சனின் கதையை நீங்கதான் தொடர்ந்து எழுதறீங்க.
நான் தொடர்ந்து வந்திருக்கேன். மூன்று மாதங்களாக.
அவங்களை பத்தி நான் இன்னும் தெரிந்துகொள்ள விரும்புறேன்.
எதுக்காக?
அட, கண்டிப்பாக கதை க்காகத்தான்.
அந்த அப்பாவி பெண்ணை இன்னும் காணாமல் இருக்கும் போது
அவங்களுடைய அந்த மெட்ரோ காலத்துல ஒரு நாலு வரிகள் கூட எழுதல.
ஆனால் அனைவரும் இப்போ ஒரு வெள்ளையின கொலைகாரன் இதுல ஈடுபட்டிருக்கான்னு நினைப்பதால...
அவனுக்கும் இதுக்கும் எந்த வித தொடர்பும் கிடையாதுன்னு நான் நினைக்கிறேன்.
- யார் அதை செய்ததாக நினைக்கிறாய்? - அதைத்தான் நான் கண்டுபிடிக்கப் பார்க்கிறேன்.
உங்க பத்திரிக்கை அவன் மீது ஒரு பெரிய கட்டுரையை எழுதியிருக்கே.
அதேதான்.
உண்மையில், நான்தான் அதை எழுதினேன். ஆனால் என் பெயர் வெளியாகலை.
நான் இதை நேரடியாவே சொல்றேன்.
எனக்குக் கிடைத்தத் துப்புகளை எல்லாம் தீவிரமா பின் தொடர்ந்தேன்,
நேர்காணல்களை எல்லாம் பதிவு செய்து, காலகட்டத்தை எல்லாம் ஒன்று திரட்டினேன்
இப்போது அதை எல்லாம் உங்ககிட்ட தூக்கித் தர வேண்டும் என்கிறாய்,
அப்போதான் உங்களுக்கு ஒருவழியா ஸ்டார்ல உங்க தலையங்கம் கிடைக்கும் என்பதற்காகவா?
தேவையில்ல, நன்றி, மிஸ் ஹெல்ப்லைன்.
மிகவும் மரியாதையா சொல்றேன், மிஸ் மர்ஃபி,
தி ஆஃப்ரோ ஒரு கட்டுரையை வெளியிடும்போது, மாற்று நிறத்தவர்கள் மட்டுமே கவனிக்கிறார்கள்.
அதுவே த ஸ்டார் அந்த கட்டுரையை எழுதினால், எல்லோரும் அதை படிக்க விரும்புவாங்க.
எனக்கு அவ்வளவுதான் மரியாதை என்றால், அதுவே போதுமானது.
நான், உங்க வெள்ளையர் உலகத்துல என்ன நடக்குதுன்னு படிச்சுகிட்டுதான் இருக்கேன்.
நீங்க என்னுடைய கட்டுரையை பார்க்க விரும்பினால்...
அப்போ, கண்ணே, நீங்களும் அப்படியே செய்யலாம்.
நான் அந்தச் சேரியிலதான் வசிக்கிறேன், மிஸ் மர்ஃபி.
அந்த இடத்தை நம்ம உலகம்னு நினைத்துக்கொள்ள விரும்புகிறேன்.
சரி, உங்க நேரத்துக்க மிக்க நன்றி.
தயவுசெய்து யாராவது மிஸ் ஹெல்ப்லைனுக்கு வெளியே போகும் வழியை காட்டுங்க.
அதோ.
சமயக்குருக்கள், உரிமைகள் யூனிட்டின் ஆதரவு பாவெல்லுக்குத்தான்
அமெரிக்க நீதி மன்றத்தில் 200 ஆயிரத்திற்கு என்ஏசிசிபி செட்டில்மெண்ட்டை கோருகிறது
யாருக்கும் தெரியாது
நான் அனுபவித்த வேதனைகள்
மன்னிக்கணும். கொஞ்சம் வழி விடணும்.
யாருக்கும் தெரியாது
கொஞ்சம் வழி. மன்னிக்கணும்.
என்னுடைய பிரச்சினைகள் யாவும்
போற்றி, போற்றி
அல்லேலூயா போற்றி
போற்றி
அதிகாரி.
மேடம்.
பொது இடத்துல இப்படி சேர்ந்து காணப்படுவது நமக்கு உகந்தது இல்லை.
எனவே உங்களுக்கு அவங்களை தெரியுமா?
அவ்வளவு நல்லா தெரியாது, மேடம்.
இது எங்க சமுதாயத்துக்கே மிகப் பெரிய சோகம்.
அதுக்குக் காரணமானவங்களை கண்டுபிடிக்கும் வரை, நாங்க ஓய மாட்டோம்.
மன்னிக்கணும்.
- போற்றி - போற்றி
போற்றி
அல்லேலூயா போற்றி
போற்றி
- போற்றி - போற்றி
போற்றி
அல்லேலூயா போற்றி
இது மிக மேசமான உலகம்
வாழ்க்கை நடத்துவதற்கு
கொலை செய்யப்பட்டவரின் பிரிந்துவிட்ட கணவர் அவருடைய கொலை தொடர்பாக விசாரிக்கப்படுகிறார்
ஆனால் நாம் பிழைக்கும் வழியை தேட வேண்டும்
கடினமான நாட்களிலும்
- போற்றி, போற்றி - போற்றி சொன்னால் போதுமானது
போற்றி
அல்லேலூயா போற்றி
நண்பர்கள் உன்னிடமிருந்து விலகிப் போவார்கள்
போற்றி
- அந்தப் பக்கமாகப் பார்த்து போற்றி சொல்லுங்கள் - போற்றி
இன்னும் ஒரு நாள் வாழ வைத்ததற்கு நன்றி இறைவனுக்கு சொல்லுங்கள், போற்றி
அல்லேலூயா போற்றி
நான் வெள்ளையினத்தவனிடம் சொல்ல முயன்றேன்
எவராலும், எவராலும், எவராலும்
ஆனால் அவனால் புரிந்துகொள்ள முடியவில்லை
எவராலும், எவராலும், எவராலும்
நான் கருப்பினத்தவனிடம் சொல்ல முயன்றேன்
எவராலும், எவராலும், எவராலும்
ஆனால் அவன் என்னை வழிகாட்டியாக ஏற்கவில்லை
கிறிஸ்துமஸ் சீசனின் பாரம்பரியம் தொடர்கிறது!
- அல்லேலூயா! - அல்லேலூயா!
அல்லேலூயா!
அன்பே இறைவன்!
யூனெட்டா "கிளியோபாட்ரா" ஜான்சனின் நினைவு அஞ்சலி
எனவே ஒருவரை நேசிப்பது...
இறைவனை அறிவதற்கு சமம்.
எனவே, நாம் இப்போது மேடைக்கு மேர்வா ஷெர்வூட்டை அழைக்கிறோம்.
யூனெட்டா என்னுடைய ஒரே மகள்.
ஆனால் அவளுடைய தந்தை எங்களை விட்டுவிட்டு போயிவிட்ட போது,
அவள்தான் அந்த வீட்டை தாங்கும் பெண்மணி என நினைக்கத் தொடங்கினாள்.
ஆமாம்.
யூனெட்டா எப்போதுமே அவளுடைய தந்தையுடனும், தோழி டோராவுடனும்,
பாட விரும்பினாள்.
அவள் நல்ல பெண்ணாக இருந்தாள்.
மேலே சொல்லுங்கள்.
அவர்களுக்குச் சொல்லுங்கள்!
ஸ்லாப்பி, சண்டாளா, இங்கே மேலே ஏறி வந்து சொல்லு.
ஏன் என் குழந்தைகளுடன் என்னை உட்கார அனுமதிக்கவில்லை அதுவும் என் மனைவியின் இறுதி சடங்கில்
என்று பிரபுவிடம் கூறுங்கள்.
ஓ, இறைவனே, இந்த மனிதனிடமிருந்து என்னை காப்பாற்றுங்கள்!
என்னிடமிருந்து உங்களை காப்பாற்றணுமா?
அவள் இறப்பதற்கு காரணமாக இருந்தவர்கள் அனைவருடனும் கை குலுக்கினீர்களே.
ஆனால் என்னைப் பார்த்தால் பயமா?
நேற்று இரவு அவள் உன்னுடன்தான் இருந்தாள்.
அவள் மட்டும் என்னுடன் இருந்திலுந்தால், இப்போது உயிருடன் இருந்திருப்பாள்.
ஆனால் அவள் உங்களைத் தேடி போனாள், ஏன்னா நீங்க அவளுக்கு உதவ போறீங்கன்னு நம்பினாள்.
ஆனால் நீங்க அப்படி செய்யலை.
அதனால்தான் அவளுக்கு இப்படியொரு நிலை.
சரிதானே, திருமதி. சம்மர்?
அவள் ஷெல்லிடம் வேலை செய்ததால், உங்கள் பெயரை அது மாசு படுத்தலாம் என்று
அவளுக்கு அந்த வேலையைத் தர மறுத்தீர்கள்.
ஆனால் அவருக்கும் அது தெரியும். சரிதானே, அரசரே?
இப்போது வேண்டாம், ஸ்லாப்பி.
அவளை ஏமாத்தியிருக்கிறார், நண்பா.
நீ எவ்வளவு துக்கத்தில் இருக்கன்னு தெரியும், ஆனால் நீ இப்போ போய் உட்காரணும்.
என்ன, நான் இனி அவருடன் நேரடியா பேசவே முடியாதா?
ஒரு கருப்பினத்தவனை அடிமையின் முதுகுல ஏறி, இன்னொரு கருப்பின அடிமை முன்னுக்கு வந்தானாம்.
- நல்ல மனிதனா இருந்து... - சரி, சரிதான். பாரு.
மாமா, நீயும் இதுல சண்டை போட விரும்புறயா?
- சரிதான், திரு. ஜான்சன், நாம... - இப்போ திரு. ஜான்சன் ஆயிடுச்சா?
என் மனைவி அந்த பெயருடன் இருந்தபோது, உனக்கு அதுக்கு எந்த மதிப்பும் இருக்கலை.
நாம இங்கே, இப்போ இதை செய்யும் அவசியம் இல்லை. பாரு. வெளியே வா. வா போகலாம்.
தெரியுமா, இந்த பெரிய கருப்பு அண்ணன் தினமும் இரவு பார்ல உட்கார்ந்து குடிச்சுட்டு
இருந்த வரை, என் மனைவி நல்லா இருந்தாள்...
- அப்பா! - அவன் அப்படி குடிக்கவும் மாட்டான்!
பாருப்பா.
திரு. ஜான்சன்.
- நான் உங்களுடன் பேச தயாரா இல்லை, பெண்ணே. - நான் மேடி மார்கன்ஸ்டர்ன்.
நான் த ஸ்டார் பத்திரிக்கையில நிருபர்.
- நீங்க உங்க மனைவியை கொன்னதாக நான் நினைக்கலை. - ஓ, அப்படியா?
மேலும், ஸ்டெஃபான் ஸ்வாட்ஸ்கீக்கும் அதுக்கும் எந்த சம்பந்தம் இருப்பதாகவும் நான் நினைக்கலை.
- உங்களுக்கு அவனைப் பத்தி என்னத் தெரியும்? - நான் அவனைப் பத்தி பெரிய கட்டுரையே எழுதினேன்.
இப்போ உங்க கதையை சொல்லவும் நான் உங்களுக்கு உதவ முடியும்.
பாருங்க, சிகை அலங்காரம் செய்யும் ஒரு பெண் இருக்கா, அவள் பெயர் லூசில்.
கிளியே திரு. கார்டனின் கணக்கு வழக்குகளை பார்த்தாள். உங்களுக்கு அது தெரியுமா?
அதுக்கும் லூசிலுக்கும் என்ன தொடர்பு?
என் மகன்தான் அந்த லூசில்லின் லாட்டரி பந்தயப் பணத்தை ஒரு ஏஜென்ட்டிடம் எடுத்துச் செல்வான்.
கிறிஸ்துமஸ் தினத்திற்கு முந்திய மாலை, அவள் தேர்வு செய்த எண்ணுக்குப் பரிசு விழுந்தது.
கடவுளே, நான் அங்கே இருந்தேன்னு நினைக்கிறேன்.
அன்னைக்கு இரவே கிளியோ மறைஞ்சு போயிட்டா. நான் சொல்றது புரியுதா?
கிளியோ லூசிலுடன் ஒரு லாட்டரி பந்தயத்தை பகிர்ந்துகிட்டாளா?
அது பந்தயம் எல்லாம் எதுவும் இல்லை. அவளுக்கு எந்த எண்ணுக்கு பரிசு விழும்னு தெரியும்.
அவளுடைய தந்தையை அப்படி இழந்துட்டாள் என்பதால கிளியோ பந்தயம் கட்டலை.
உனக்குத் தெரியக் கூடாத எண்ல நீ ஜெயிச்சால், ஏரியில பிணமா படுத்துக் கிடப்பதுதான் உன் விதி.
நான் சொல்வது புரியுதா?
புரியுது. புரியுது, திரு. ஜான்சன்.
திரு. ஜான்சன்...
நீங்க உங்க வாக்குமூலத்தை பின்வாங்காம இருந்தால், நான் உங்களுக்கு உதவி செய்ய முடியும்.
எனக்கு உதவியா?
நீங்க யாருடன் விளயாடறீங்கன்னு உங்களுக்குத் தெரியலை, அப்படிதானே மிஸ் ரிப்போர்டர்?
நீங்க சீக்கிரம் கத்துகிட்டா நல்லது.
லூசில்லின் அழகு பெட்டி
- மிஸ். மார்கன்ஸ்டர்ன்... - ஹை.
...நீங்க இங்கே என்ன செய்யறீங்க? நாங்க அடுத்த வாரம்தான் திறக்கிறோம்.
நான் உங்களை அந்த அப்பாவி கிளியோவின் இறுதிச் சடங்கில் பார்த்தேன், இந்த பக்கம் வந்தேன்.
அதனால உங்க புது கடையை பார்த்துட்டு போகலாம்னு வந்தேன்.
அருமை.
இந்த புது இடம் அழகா இருக்கு.
நிறைய செலவாகி இருக்குமே.
நான் சொன்னது போல, இன்னும் முழுவதும் ஆகலை.
ஆனால் நாங்கள் திறந்த உடனே உங்களுக்கு சொல்றேன்.
நீங்க என்ன செய்துக்க விரும்புறீங்க?
இதை இன்னும் கொஞ்சம் சுருண்டு வருவதாக மாத்தலாமான்னு யோசிச்சேன்.
நீங்க அந்த இறுதிச் சடங்குல எதுக்கு கலந்துகிட்டீங்க, மிஸ். மார்கன்ஸ்டர்ன்?
இந்த இளம் பெண்...
நீங்க மிஸ். ஜான்சனைப் பத்தி ஏதாவது கட்டுரை எழுதப் போறீங்களா?
இல்ல, இல்ல, எனக்கு அவங்கள பத்தி தெரிஞ்சுக்க ஆர்வமா இருக்கேன்.
அவங்க உங்களுடைய தோழியா?
இல்லை, இல்லை.
அதாவது, உங்களைப் போலவே, என் சேவைகளுக்காக, ஒண்ணு ரெண்டு முறை வந்திருக்காங்க,
ஆனால், எனக்கு அவ்வளவுதான் பழக்கம்.
அடுத்த வாரம் வாங்க.
நான் உங்களுக்கு டிஸ்கவுண்ட் தரேன்.
- அடுத்த வாரம் பார்ப்போம்னு நினைக்கிறேன். - சரி. பை-பை.
அன்புள்ள மிஸ் ஹெல்ப்லைன்,
இப்போதெல்லாம் ஒரு இரயிலிலோ, டிராமிலோ ஏறும் போதெல்லாம்
ஒரு ஆபாசமான சுவர் ஓவியத்தை...
அன்புள்ள காயப்பட்டவரே,
பால்டிமோரில் உள்ள பெற்றோர்களாக,
நகரின் சில பகுதிகளில், சுவர் ஓவியங்கள் மற்றும் நாச வேலைகள் அதிகரித்து வருவதைப் பற்றி
அனைவருக்கும் கவலையாகதான் உள்ளது.
அன்புள்ள மிஸ் ஹெல்ப்லைன்,
சுற்றுப்புறம் சூடாக இருக்கும்போது, ஆடைகள் உடுத்துவது எனக்கு எரிச்சலைத் தருகிறது.
ஒவ்வொரு முறை நான் உள்ளாடைகளை மட்டும் உடுத்தும்போதும்...
அன்புள்ள நிர்வாண அபிமானியே...
இனிய மேடி, அந்த கேடுகெட்ட ஃபேரோ எப்படிப்பட்டவன்னு எனக்குத் தெரியும்.
சரி, கிளியோ ஜான்சன் அங்கே ஒரு பார் சேவகியாக இருந்தாள்.
அவள் திரு. ஷெல் கார்டனின் கணக்கு வழக்குகளையும் கவனித்து வந்தாள்,
அவர்தான் பால்டிமோரில் கடந்த 20 ஆண்டுகளாக, மிகப் பெரிய எண் லாட்டரிகளை
- நடத்தி வந்துள்ளார். - பாரு, எனக்கும் தெரியும்,
- அந்த கருப்பின சூதாட்டம் என்னன்னு... - அந்த வார்த்தையை சொல்ல வேண்டாம்.
எது? சூதாட்டமா?
நான் நம்பறேன், அவள் பணம் கட்டி வென்றதால...
- நீ நம்பறயா? ஓ... - ...அவளை கொன்னுட்டாங்க நம்பறேன்.
சரி. உன்னுடைய மூலம் யார்?
உனக்குத் தகவல் சொன்னவர் யாரு?
கிளியோ ஜான்சனின் கணவர்.
அடக் கண்றாவியே.
நீ அதை மார்ஷலிடம் போய் சொன்னால், அவர் உன்னை தி ஆஃப்ரோ பத்திரிக்கைக்கே அனுப்பிடுவார், மேடி.
அதனாலதான் நான் உங்ககிட்ட வரேன்.
இந்த பெண் கொலை செய்யப்பட்டிருக்கா, அதனால நாம இந்த விஷயத்தைப் பத்தி எழுதணும்னு நான் நம்பறேன்.
அவள் கருப்பினத்தைச் சேர்ந்தவளாக இருந்தாலும்.
பாரு... பிளீஸ்.
- நீ... நீ... - என்ன?
எப்படியாவது இதை ஜோடிச்சு எழுத, எதையெதையோ செய்யற, மேடி.
உன்னிடம் எந்த ஆதாரமும் இல்லை.
சுத்தப் பொய்.
நீங்க ஒரு கோழை, பாப்.
நீ ஏற்கனவே ஆபத்தான நிலையில இருக்கன்னு எச்சரிக்கிறேன், திருமதி. ஷ்வார்ட்ஸ்.
இப்போ உன் மேஜைக்குப் போய் உன்னுடைய இந்த கட்டுக் கதையை மூட்டை கட்டு,
இல்ல, நீயும் அதோட சேர்ந்து குப்பைத் தொட்டிக்குப் போக வேண்டி இருக்கும்.
ஹலோ. நான் திரு. கார்டனுடன் பேச விரும்புகிறேன், பிளீஸ்.
உறுப்பினர்கள் மட்டும்
- ஹலோ. - மன்னித்து விடுங்கள், பெண்களே.
உறுப்பினர்கள் மட்டும்
நான் த பால்டிமோர் ஸ்டார் பத்திரிக்கையின் நிருபர். நான் உன்னை பார்த்திருக்கேன்.
நேத்து கிளியோ ஜான்சனின் இறுதிச் சடங்கில் உன்னை பார்த்தேன்.
நான் திரு. கார்டனிடம், திருமதி. ஜான்சனைப் பத்தி பேச விரும்புறேன்.
- அதுக்கு என்னால எதுவும் செய்ய முடியாது, மேடம். - இல்லை, மன்னிக்கணும்.
மன்னிச்சிடுங்க.
நான் இதை நேரடியா சொல்றேன்.
பால்டிமோரின் பிரபல நாளிதழின் நிருபரிடம்
கொலை செய்யப்பட்ட ஒரு கருப்பின பெண், எந்த கிளப்புல பணியாற்றி இருந்தாளோ,
அதன் உரிமையாளர் அதைப் பத்தி பேச மறுக்கிறாரா?
திருமதி. ஜான்சனின் கணவர் திரு. கார்டனைப்
பத்திக் கூறிய குற்றச்சாட்டுகளை வெளியிடுவதைத் தவிர எனக்கு வேறு வழியில்லாம செய்யறீங்க.
இங்கேயே காத்திருங்க.
மிக்க நன்றி.
என்னை மன்னிக்கணும், எனக்கு உங்க பெயர் தெரியலை.
ரெஜ்ஜி. உங்க காலுக்கு என்ன ஆச்சு?
அது பயிற்சியில் ஏற்பட்ட விபத்து.
நான் ஒரு பாக்ஸர்.
பாக்ஸிங்குல கண்லதான் அடிபடும்னு கேள்விபட்டிருக்கேன்.
ஜம்பிங் ரோப்.
சில நிமிடங்களில் உள்ளே வந்து, நம்மை செய்தி அறையில எதிர்பார்க்கிறாங்கன்னு சொல்லு.
- நிச்சயமாவா? - ஆம்.
ஹலோ. மிக்க நன்றி.
ஹலோ.
எனவே, என்ன விஷயம்னு தெரிஞ்சுகலாமா?
நான் மேடலீன் மார்கன்ஸ்டர்ன். நீங்க என்னை மேடின்னு அழைக்கலாம்.
சரி, அப்படின்னா நீங்க என்னை ஷெல்னு அழைக்கலாம்.
எனவே நீங்க கிளியோவை பத்தி கதை எழுதறீங்களா?
ஆமாம்.
நீங்க ரொம்ப அழகான டிராப்பிகல் மீன்களை வச்சிருக்கீங்களே.
ரெஜ்ஜிதான் மீன்களில் நிபுணன்.
உங்களுக்கு என்னிடம் என்ன வேண்டும்?
- உங்களுக்கு ஏதாவது சாப்பிட வேண்டுமா? - வேண்டாம், நன்றி.
உறுதியாவா? உங்களுக்கு குடிக்க ஏதாவது கொடுத்தால் நன்றாக இருக்கும் போல இருந்தது.
நான் ஸ்காட்ச் எடுத்துக்கறேன். நன்றி.
உங்களுக்கு கிளியோவை எவ்வளவு பழக்கம்?
அவள் குழந்தையாக இருந்ததிலிருந்து எனக்கு அவளை தெரியும்.
அவள் உங்க கணக்கு வழக்குகளை பார்த்துக்கொண்டாள்.
நிச்சயமா.
அதோட அவளுக்கு உங்களுடைய... எப்படி சொல்வது... உங்க சைடு பிசினஸைப் பத்தி தெரியுமா?
இல்ல, அதுதான் உங்க முக்கிய பிசினஸா?
நீங்க எந்த பிசினஸை சொல்றீங்க?
நான் அதை சொல்லிதான் ஆகணுமா?
வந்து...
- நன்றி. - சுத்தி வளைச்சு பேசுறதைவிட நேரடியா பேசுவோம்.
நீங்கதான் 20 வருடங்களுக்கும் மேலா, பால்டிமோர்ல, மாற்று நிறத்தவர்களுக்கான
மிகப் பெரிய லாட்டரி ஆட்டத்தை நடத்துறீங்க.
நான் பால்டிமோரின் கருப்பினத்தவர்களின் மீது மூதலீடு செய்து வருகிறேன், மிஸ். மார்கன்ஸ்டர்ன்.
அது கருப்பினத்தவரின் லட்சியத்துக்கு உதவலன்னா,
லாட்டரி ஆட்டம் எல்லா தெருக் கோடியிலும் அதுக்கு சட்டப்பூர்வமா அங்கீகாரம் கிடைச்சிருக்கும்.
உங்க வெள்ளையின அரசு எடுத்துகிட்டால், அது நிச்சயமா நடக்கும்னு நான் உறுதியா சொல்றேன்.
ஹே பாஸ், நான் கீழே போறேன்...
இல்லை.
நீ இங்கேயே இரு.
அடிபட்ட உன் காலுக்கு ஓய்வு கொடு.
நீ எங்கே போற? த பால்டிமோர் ஸ்டார் இங்கே வந்திருக்காங்க.
அவங்க கருப்பினத்தவரின் லாட்டரி சூதாட்டத்தில் ஆர்வம் காட்டறாங்க.
என் ஆர்வம் எல்லாம் கிளியோ ஜான்சன் மீது தான்,
அவங்களுக்கு அந்த சூதாட்டத்துல கிடைச்சதாக சொல்லப்படும் பரிசு தொகையைப் பற்றியும்தான்.
அது என்ன பரிசுத் தொகை?
வந்து, நீங்கதான் சொல்லணும்.
நீங்க என்ன பேசுறீங்கன்னே எனக்குத் தெரியாது. அவங்க என்ன பேசுறாங்கன்னு உனக்குத் தெரியுமா?
எனக்கும் அவங்க எதைப் பத்தி பேசுறாங்கன்னு தெரியலை.
மன்னிக்கணும்.
மிஸ். மார்கன்ஸ்டர்ன், நம்மை அலுவலகத்துல எதிர்பார்த்துகிட்டு இருக்காங்க.
- இதோ இப்போ வந்திடுவேன். - இது யாருன்னு...
இவர் என் உதவியாளர், மிஸ். வயன்ஸ்டீன்.
இந்த கிளியோ ஜான்சனைப் பத்திய கட்டுரையை நாங்க சீக்கிரமே முடிச்சாகணும்
அதனால உங்க அதிகாரப்பூர்வ பதிலை நான் வெளியிட ரொம்ப ஆவலா இருக்கேன்.
மிக்க நன்றி, மிஸ். வயன்ஸ்டீன்.
டோரா கார்ட்ர் என்ன ஆனாங்க?
- அவங்களும் உங்களிடம் பணியாற்றியதாக கேள்வி? - அவங்க பாரீஸுல இருக்காங்க.
அவங்க இன்னும் மேம்பட்ட வாழ்க்கையைத் தேடி போயிட்டாங்க.
இதோ, இந்த இளைஞன் ரெஜ்ஜியின் மனசை உடைச்சுட்டு போயிட்டாங்க.
நீங்களும் மிஸ் கார்டரும் நேசிச்சீங்களா?
நான் அப்படிதான் நினைக்கிறேன்.
வெறுமனே ஆர்வத்தால கேட்கிறேன், நீீங்க தேங்க்ஸ்கிவிங் அப்போ எங்கே இருந்தீங்க?
நீங்க அதை கொண்டாடுவீங்களா?
ஆமாம், பெரும்பாலான எங்கள் சமூகத்தினர் கொண்டாடுறாங்களே.
அது ஒரு அமெரிக்க தேசிய விடுமுறை.
அப்படி சொல்லி இணையறது நல்லாதான் இருக்கு, இல்ல?
உதவுது, இல்லையா?
நான் யூதர்களை ரொம்ப மதிக்கிறேன். நிஜமா.
நீங்க இனக் கொலையை கடந்து வந்தவங்க.
நீங்க இன வெறியை எதிர்கொண்டவங்க.
ஆனால் இந்த நாட்டுல, இந்த நகரத்துல, வெள்ளையினத்தவர்களுக்குத்தான் அதிகாரம்.
என்னை பொறுத்த வரை, நீங்களும் அதுதான்.
சரி, ஏற்கனவே நாங்க யாருன்னு சொல்ல நீண்ட வரிசை இருக்கு, நீங்களும் அதில் சேரலாம்.
இப்போ நான் யாருன்னு என்னிடம் சொல்ல நீங்க வந்தது போல தானே, மிஸ். மார்கன்ஸ்டர்ன்.
நான் இங்கே செய்வது எல்லாமே கருப்பினத்தவர்களுடைய ஆற்றலின் சேவைதான்.
கருப்பினத்தவர்களின் பொருளாதார வலிமை.
சில சில்லரை காசுகளைக் கொண்டு
அவர்களின் நம்பிக்கையை நான் உயர்த்த முடியும் என்றால்,
அந்த நம்பிக்கை அவர்களுக்கு நன்மையும் செய்யுமானால்,
அதற்காகவே நான் இங்கே இருக்கிறேன்.
அப்போ கிளியோ ஜான்சனின் நம்பிக்கை என்ன ஆனது?
அது அவளுக்கு எப்படி உதவியது?
கிளியோ ஊரெங்கிலும் வேலை செய்தாள்.
நீங்க அவள் பணியாற்றிய உங்க யூத எஜமானர்களிடமும் இப்படிப்பட்ட
தரக்குறைவான விசாரணைகளை செய்வீங்களா இல்ல வெறுமனே கருப்பினத்தவர்களிடம் மட்டும்தானா?
அன்புள்ள மிஸ் ஹெல்ப்லைன்,
முப்பத்தி ஒன்பதாம் அவென்யூவில் உள்ள மின்சாரமும், டேவிஸும் தன்னிச்சையாக செயல்படு...
அன்புள்ள மின்சார வசதியற்றவர்களே, த ஸ்டார் ஏற்கனவே...
கிளியோ ஹேக்ட்ல வேலை செய்தாள்,
அவர்களுடைய ஜன்னல்களில் மாடலாக இருந்தாள்.
...ஒரு கருப்பின குடும்பம் வசிக்க வந்துள்ளனர்...
அங்கே பல ஆண்கள் அவளை பார்த்திருக்கலாம்
அவள் மீது ஒரு வித வெறி ஏற்பட்டு அதனால் அவள் கொலை செய்யப்படுவதில் முடிந்திருக்கலாம்.
அன்புள்ள கவலைப்படும் தாயே, நான் நம்புகிறேன்...
ஆனால் ஹேக்ட், உங்க சமூகத்தினருக்கு சொந்தமான கடைதானே, இல்லையா?
அன்புள்ள நாய் பிரியரே...
எனவே, நிச்சயமா நீங்கள் அவர்களை இப்படி விசாரிச்சு இருக்க மாட்டீங்க.
- ஹலோ. - உங்களை சந்திச்சதுல சந்தோஷம், திருமதி. ஷ்வார்ட்ஸ்.
ஆனால் நாங்கள் இப்போது மூடும் நேரம் ஆச்சு. நான் உங்களுக்கு செய்ய முடிவது...
நான் இங்கே வந்திருப்பது, உண்மையில, கிளியோ ஜான்சனைப் பத்தி கேட்கத்தான்.
அவள் உங்க ஜன்னல்ல ஒரு மாடல் தானே?
நிச்சயமா கிளியோவை எனக்கு நினைவிருக்கு.
- எவ்வளவு மோசமான செய்தி. - ஆமாம்.
அவள் அழகான பெண்.
சொல்லப் போனா, உங்களுக்கும் அவளை நினைவிருக்கணுமே.
எனக்கா?
கடந்த தேங்க்ஸ்கிவிங்ல அவள் மாடல் செய்திருந்த உடையை தான் நீங்க வாங்கினீங்க.
அதாவது, அவள் அணிந்திருந்ததை கேட்டு வாங்கிட்டுப் போனீங்க.
நிச்சயமா உங்களுக்குதான் அது இன்னும் பொருத்தம்.
அன்புள்ள மிஸ் ஹெல்ப்லைன்,
நல்லாதான் உதவறீங்க.
மேடி, நான் உனக்கு உதவி செய்யறேன்.
நானே செய்துக்கறேன்.
உன் அலமாரியில மாட்டியிருக்கும் உடைகளிலிருந்து, துப்புகளைத் தேடுறயே.
பாரு, மேடி. நான் மட்டும் இதை செய்ய விரும்புறேன்னு நினைச்சயா?
உன்னுடன் ஒரு குழந்தையை பெற நானும் ரொம்ப ஆசையா தான் இருக்கேன்.
ஆனால் இப்போ இல்லை.
இப்போதைக்கு நீ நல்ல எழுத்தாளரா வருவதை நாம உறுதி செய்யணும்.
தன் கடந்தகாலத்தை மறக்க நினைக்கும் ஒரு சிறுமிதான் நீ.
நீங்க யாருடன் விளயாடறீங்கன்னு உங்களுக்குத் தெரியலை, அப்படிதானே...
அப்போதான் உங்களுக்கு ஒருவழியா ஸ்டார்ல உங்க தலையங்கம் கிடைக்கும் என்பதற்கா?
...தரக்குறைவான விசாரணைகளை செய்வீங்களா இல்ல வெறுமனே கருப்பினத்தவர்களிடம் மட்டும்தானா?
ஆனால் ஒவ்வொரு முறை அந்த ஏரியில யாராவது இறக்கும்போதும்,
அது எப்படியோ உங்களுடன் தொடர்புடையதாகதான் இருக்கிறது.
நீ இங்கே என்ன செய்யற?
இது என்ன செய்துட்டு இருக்க?
என்ன நடக்குது?
டெஸ்ஸி டர்ஸ்ட் காணாம போன அன்னைக்கு நான் அவளை பார்த்தேன்.
- யாரை பார்த்த? - கிளியோவை.
கிளியோ ஜான்சன்.
அவள் போட்டிருந்த இந்த உடையை கழட்ட சொல்லி வாங்கி வந்தேன்
அதுக்கு அப்புறம் டெஸ்ஸி கிடைச்சாள்.
அப்புறம்தான் உங்களை சந்திச்சேன்.
அப்புறம் ஸ்டெஃபான் என்னுடன் பேசினான்.
அதன் பிறகு கிளியோ காணாமல் போனபோது,
அதே இரவு ஸ்டெஃபான் தப்பிச்சு ஓடிட்டான்.
எனவே அவன்தான் அதை செய்தான்னு நினைக்கிறாங்க.
ஆனால் நான் எல்லாத்தையும் கவனிச்சுட்டு வரேன், ஒவ்வொரு முறையும் அது எங்கிட்டயே வருது.
மேடி.
- மேடி, நீ இதை நிறுத்தணும், சரியா? - அதுவே என்னிடம் திரும்பி வருது.
உங்களுக்கும் அவளைத் தெரியுமே.
உங்களுக்கு அவளை பிடித்ததுன்னு கிளியோ ஜான்சனின் கணவர் சொன்னார்.
உங்களுக்கு அவளை பிடித்ததா?
மேடி, அதெல்லாம் நான் உன்னை சந்திக்கிறதுக்கு முன்னாடி.
பாரு, வந்து... இங்கே வந்து இப்படி உட்காரு.
நீங்கதான் என்னை லூசில்லிடம் அனுப்பினீங்க.
- மேடி, பாரு. நாம உட்காருவோம், வா. - கிளியோவின் கணவர் சொன்னார்
- கிளியோ அவளுடைய... - உட்காருவோம் வா.
...பரிசு கிடைத்த எண்களாலதான் அவளை கொன்னுட்டாங்க.
அது அவருடைய கதை, சரியா? அது வெறும் ஒரு கதைதான்.
ஷெல் கார்டனுக்கும் அதுக்கும் எந்த வித சம்பந்தமும் இல்லன்னு நினைக்கிறீங்க, அப்படிதானே?
என்னை விசாரிக்காதே, மேடி.
- நான் இங்கே உனக்கு உதவதான் வந்தேன். - கிளியோ...
நான் உனக்கு உதவி செய்யறேன்.
- இப்போ உனக்கு தலைக்கு மேல கவலைகள் இருக்கு. - கிளியோ ஃபேரோவாவில ஷெல்லிடம் பணி செய்தாள்
அதோடு அவள் அவருடைய கணக்கு வழக்குகளையும் பார்த்தாள்.
மேடி... ஹே, மேடி.
பால்டிமோரில் உள்ள பாதி கருப்பின சமூகம் ஷெல் கார்டனிடம் வேலை செய்யுது.
- இது உனக்கு எந்த வகையிலும் உதவாது. - நீங்க மட்டும் உதவறீங்களா?
மேடி, நான் சண்டை போடறதுக்காக இங்கே வரலை.
நீங்க இங்கே எதுக்கு வந்தீங்கன்னு எனக்குத் தெரியும்.
அப்படி செய்யாதே.
என் வேலையை நான் எப்படி செய்யணும்னு நீங்க சொல்ல வேண்டாம்.
இது உன் வேலை இல்லை, சரியா?
டிடெக்டிவ் ஆக இருப்பது உன் வேலை இல்லை, பேபி.
ஏன்னா ஃபெர்டீ பிளாட் அந்த கேஸை விசாரிக்கிறார் என்பதாலா?
பால்டிமோரின் முதல் கருப்பின கொலை குற்ற டிடெக்டிவ்.
- சரி, நல்வாழ்த்துகள். - நீ ஏன் இப்படி...
ஊரில் உள்ள வெள்ளைக்கார போலீஸை போலவே உங்களுக்கும் கிளியோ ஜான்சனைப் பத்தி அக்கறை இல்லை.
- ஆனால் உனக்கு மட்டும் அக்கறை இருக்கா, மேடி? - ஆமாம்.
ஒரே விஷயம்தான்... நான் சொல்றதை கேளு.
நீ கவலைப்படுகிற ஒரே விஷயம், உன்னுடைய அந்த தபால் நண்பனை நிரபராதி ஆக்குவதுதான்.
- அவன் அவளை கொலை செய்யலை. - சரிதானே? உண்மையை சொல்லு.
அவன் அதை உங்கிட்ட சொன்னதால உனக்கு அது தெரியும், அப்படிதானே?
- ஆமாம், நான் அவனை நம்பறேன். - ஆம், நிச்சயமா நம்பற, மேடி.
- அதோட நீ அவன் தாயாரையும் நம்பின. - வேற யாரும் சந்தேகத்திற்குரியவர்கள் இல்லை.
அதோட ஒருவேளை...
ஒருவேளை ரெஜ்ஜி, அவன்தான் அந்த பாக்ஸர், அவனிடம் ஒரு டிராப்பிக்கல் மீன் தொட்டி இருக்கு,
உங்களுக்குத் தெரியும்னு ரிப்போர்ட் செய்ய மறந்துட்டீங்க.
நீ என்ன பேசறன்னே எனக்குப் புரியலை.
சரியா? நிஜமாவே தெரியலை, ஆனால் இது...
இது உன்னுடைய உயர்நிலைப் பள்ளி நாளிதழ் இல்லை, மேடி.
மக்களுடைய வாழ்வு பாதிக்கப்படும்.
இது வெறும் மேடியைப் பத்தி மாத்திரம் இல்ல.
நான் தனியா இருக்க விரும்புறேன்.
நீ இப்படிதான் ஒருவரை வெளியே போக சொல்வயா?
நான் தனியா இருக்க விரும்புறேன்.
நீ எப்போதுமே தனியாதான் இருக்க, மேடி.
முட்டுச் சந்து
காலை வணக்கம், திருமதி. ஸ்வாட்ஸ்கீ. நான் மேடி மார்க்...
நீங்க யாருன்னு தெரியும், திருமதி. மார்கன்ஸ்டர்ன்.
உங்களுடன் கொஞ்சம் பேசலாமா?
எங்களுடைய கடையை மூடியாச்சு, ஆகையால இப்போதெல்லாம் சும்மாதான் இருக்கேன்.
நன்றி.
நான் உங்களுக்கு குடிக்க ஏதாவது கொண்டு வரலாமா?
காபி, இருந்தால்?
எப்படி சாப்பிட விரும்புறீங்க?
பால், ஏடு...
எது வேண்டும்?
- பாலுடன், இருந்தால். - இளைப்பாறுங்க, பிளீஸ்.
நன்றி.
என் மகனிடமிருந்து ஏதாவது தகவல் வந்ததா?
இல்லை. உங்களுக்கு?
இப்போதெல்லாம் அவன் அதிகம் பேசுறதில்லை.
உங்ககிட்ட பேசுறதையே அவன் அதிகம் விரும்புறான்னு நினைக்கிறேன்.
பயம் காரணமா இருக்கலாம்னு நினைக்கிறேன்.
அவன் வழக்குல சீக்கிரமே தீர்ப்பு கொடுக்கப் போறாங்க, திருமதி. ஸ்வாட்ஸ்கீ.
காஸ்ஸா.
காஸ்ஸா. அது அழகான பெயர்.
- கத்தர்ஜீனா இன்னும் அழகானது. - மிக்க நன்றி.
ஆனால் இங்கே மக்கள் அமெரிக்க உச்சரிப்புல அதை சொல்லும்போது நல்லாயில்லை.
நீங்க போலாந்து நாட்டைச் சேர்ந்தவரா?
பிறந்தததும் வளர்ந்ததும்.
என் தாயாரும் போலாந்தை சேர்ந்தவர்தான்.
- ஓ, அப்படியா? - ஆமாம்.
- எங்கிருந்து? - வார்சா.
மிக்க நன்றி.
இது பௌவூஃப்ஸில் வாங்கியது.
நான் அங்கிருந்து மட்டும்தான் வாங்குவேன்.
நீங்க எந்த இடத்தைச் சேர்ந்தவர்? அது...
ட்ரேப்லிங்கா.
அது ஒரு அழகான கிராமம்.
பண்ணைகள். பசுமையான காடு.
வருடம் முழுவதும்.
- நல்ல மனிதர்கள். - ஆமாம்.
நாங்கள் யூதர்களை வெறுக்கிறோம்னு சொல்வது அனைவருக்கும் பிடித்த ஒன்று,
ஆனால் உண்மை என்னன்னா, ஜெர்மானியர்கள் வந்து, அவர்களுடைய மரணக் கிடங்குகளை
ஏற்படுத்துற வரை, நாங்க ஒரு யூதரையும் பார்க்கவேயில்லை.
ரொம்ப வருத்தமா இருக்கு.
அப்போ அதோட பெயரையும் சொல்ல முடியாது, தெரியுமா.
போர் முடியும்போது, நான் ஒரு அமெரிக்க வீரரை சந்திச்சேன்.
நான் அப்போ அழகா இருந்தேன், உங்களால அதை நம்ப முடியுதா.
நீங்க இன்னும் கூட அழகாதான் இருக்கீங்க, காஸ்ஸா.
என் மகனுக்கு ஏன் உங்களை பிடிச்சிருக்குன்னு எனக்கு இப்போ புரியுது.
நான் இந்த வீரரை காதலிக்கவில்லை, தெரியுமா.
அங்கிருந்து எவ்வளவு தூரம் தள்ளிப் போக முடியுமோ, போக விரும்பினேன்.
ஒரு புதிய வாழ்க்கையை ஆரம்பிக்க.
ஆனால் மனிதன் திட்டமிடுகிறான், இறைவன் தீர்மானிக்கிறார்.
நான் இதுக்கு முன்னாடி இதை கேட்டதே இல்லை.
நான் என் மகனை நேசிக்கிறேன்.
- நிச்சயமா. - ஆனால் அவன்...
அவன் தலை சரியில்லை...
அவனை பைத்தியக்காரன் என்று மனு கொடுக்க அனுமதிக்க மாட்டார்கள், தெரியுமா?
ஒருவேளை அவன்தான் கிளியோ ஜான்சனை கொன்றான் என்று அவங்க நினைக்கலாம்.
ஆம். சீக்கிரமே, அவன்தான் பிரெசிடெண்ட் கென்னடியை சுட்டான்னு கூட சொல்லுவாங்க.
காஸ்ஸா...
அன்னைக்கு அந்த மீன் கடையில இருந்த கருப்பினத்தவர் யாருன்னு எனக்குத் தெரியும்னு நினைக்கிறேன்.
நீங்க என்னிடம் விஷயங்களை பேசினால், நான் ஒரு பெரிய கட்டுரையை எழுதி, ஸ்டெஃபானுக்கு உதவலாம்.
இனிமே அதெல்லாம் என்ன பயன்?
நீங்க சொல்கிற அந்த அடிபட்ட கண்ணுடன் இருக்கும் அந்த கருப்பினத்தவன்.
அந்த... நினைவிருக்கா?
உங்களுக்கு அவனை கண்டுபிடிக்க விருப்பம் இல்லையா?
அவங்க அவனை கண்டுபிடிச்சா, அது ஸ்டெஃபானுக்கு சாதகமான ஒரு விவரமா இருக்குமே.
ஆம், அது எனக்குப் புரியுது.
நான் அவனுடைய விவரங்களை போலீஸிடம் கொடுத்தேன், அரசு வக்கீலிடம், யார் கேட்டாலும் கொடுத்தேன்.
நீங்க என்னிடம் என்ன எதிர்பார்க்கிறீங்க?
நான் ஒரு தாய்.
எனக்கும் உங்கள் மகனை போல ஒருவன் இருக்கான்,
ஒரே மகன்.
அவனுக்கும் கிட்டத்தட்ட அதே வயசுதான்.
நான் ஸ்டெஃபானுக்கு என்னால முடிந்த அளவு உதவியை செய்ய விரும்பறேன்.
நீங்க நிஜமாவே உதவி செய்ய விரும்பினால்,
அவன் கொஞ்ச நாட்கள் உள்ளேயே இருக்க விடுவதுதான் நல்லது.
அவன் பிரச்சினைகள்ல மாட்டாம இருக்கட்டும், ஹம்?
அவன் தப்பிச்சு ஓடிய அன்று, உங்க மகன் எங்கே இருந்தான்னு உங்களுக்குத் தெரியுமா?
- என்னை பார்க்க வந்தான். - இருக்காது.
என்னை பார்க்க வந்தான்.
நீ பொய் சொல்ற.
என் அபார்ட்மெண்ட்டை உடைத்து உள்ளே நுழைஞ்சு, அங்கே எனக்காகக் காத்திருந்தான்.
இப்படி ஒண்ணை நான் கேட்டதே இல்ல.
- சரி, நான் யாரிடமும் சொல்லலை. - ஸ்டெஃபான் எங்கிட்ட சொல்லி இருப்பான்.
பிள்ளைகள் தங்களுடைய தாயார்களிடம் எல்லாத்தையும் சொல்லுவதில்லை.
அவன் உங்கிட்ட ஏதாவது சொல்லியிருந்தால், நீ உடனே போலீஸிடம் சொல்லியிருப்பயே
அவங்க எப்போதோ இங்கே வந்திருப்பாங்களே.
சரி, இருக்கட்டும், அவன் எங்கிட்ட எதுவும் சொல்லலை.
அவங்க கிளியோ ஜான்சனின் சடலத்தைக் கண்டுபிடிச்சதுக்கு பிறகு, அவனை கூப்பிட்டேன்.
நீங்க சரியாதான் சொன்னீங்க.
அவனுக்கு என்னுடன் பேச விருப்பம்தான்.
நீ சொல்வது அவ்வளவும் பொய்.
அவன் எதுவும் சொல்லலை
உன்னிடமும் சரி, யாரிடமும் சொல்லலை.
இங்கே தனியா வந்து எதையோ எங்கிட்ட சொல்லி, என்னை பேச வைக்க பார்க்கிற.
நான் ஏதோ ஒரு மூளையில்லாத போலாந்து விவசாயின்னு நினைக்கிற.
- நீங்க மூளையில்லாதவங்கன்னு நினைக்கலை, காஸ்ஸா. - யூத நாயே.
அழிஞ்சு போ, யூத வேசியே!
உனக்காக நான் சிறையில கிடந்து சாக மாட்டேன்.
நீயும் உன் மகனுக்காக அப்படிதான் செய்திருப்ப.
நான் சிறையில சாகணும்னு விரும்புறயா?
அதுதானே உனக்கு வேணும்?
அப்படி ஆனால் நீ சந்தோஷப்படுவயா?
அடக் கடவுளே.
ஆபரேட்டர். ஹலோ?
யாராவது அந்த முனையில இருக்கீங்களா?
யாராவது லைன்ல இருக்கீங்களா?
ஹலோ?
தமிழாக்கம் அகிலா குமார்